Koinā te āhuatanga ki roto i te tau kua pahure ake nei, nā, ka tahuri mai ki tēnei wā tonu. Ko te aronga nui o te ao Māori ana ki te rongoā o tēnei mate arā te mate urutā. I tēnei wā tonu i te rā nei, i kōrerohia mātou, i whāki mātou o te Kāwanatanga i te āhuatanga o te mahi wero rongoā, o te mahi haukoti i te mate urutā ki roto i ngā marama e tū mai nei. Arā ko te rongoā e kōrerotia nei ko te vaccine. I te rā nei i kōrero mai te Minita mō te wāhanga tuatahi, arā te hunga kei te mura o te ahi. Rātou kei te mura o te ahi e mahi ana ki roto i ngā wāhi papa rererangi, i ngā wāhi taunga waka. 